Diari Oficial de la Generalitat Valenciana


Sumari del DOGV 7768, del 26-04-2016 (2016/2620)

RESOLUCIÓ de 31 de març de 2016, de la regidora delegada de Protecció del Territori, per la qual s'ordena la publicació de l'informe ambiental i territorial estratègic corresponent a l'estudi de detall Benicolada, 5N, 6N, 7N i 18-I, expedient número gestió/2015/EXPGEN/01039 de Calp (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2620


Data del document
:   31-03-2016

Organisme emissor
:   Ajuntament de Calp

Tipus de document
:   Resolució

Descriptors 

:   * Calp
    * pla d'urbanisme
    * administració local

RESOLUCIÓ de 31 de març de 2016, de la regidora delegada de Protecció del Territori, per la qual s'ordena la publicació de l'informe ambiental i territorial estratègic corresponent a l'estudi de detall Benicolada, 5N, 6N, 7N i 18-I, expedient número gestió/2015/EXPGEN/01165 de Calp (Alacant). [2016/2620]  
De conformitat amb l'article 51.7 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, per mitjà del present edicte es procedeix a la publicació de l'acord adoptat per l'òrgan ambiental i territorial de l'Ajuntament de Calp, en sessió ordinària de data 4 de març de 2016, relatiu a l'aprovació de la proposta d'informe ambiental i territorial emesa pel tècnic per a l'estudi de detall formulat per a la partida Benicolada 5N, 6N, 7N i 18I.  
  
«Informe ambiental i territorial estratègic  
Expedient: gestió 2015/EXPGEN/01283.  
Títol: estudi de detall Benicolada 5-N, 6-N, 7-N i 18-I.  
Interessat: Francisco Fullana Noguera.  
Promotor: Ajuntament de Calp.  
  
A) Documentació aportada.  
El dia 8 de juliol de 2015 Francisco Fullana Noguera presenta adjunt un exemplar de l'estudi de detall i d'integració paisatgística de la partida Benicolada, redactats per l'arquitecte David Blas, i sol·licita la seua tramitació.  
El dia 9 de setembre de 2015 David Blas presenta un escrit pel qual sol·licita la substitució del document d'estudi d'integració paisatgística, per la qual cosa aporta la instància a fi d'esmenar els errors detectats.  
  
El dia 30 de setembre de 2015 l'arquitecte municipal emet un informe pel qual assenyala que la documentació que s'inclou en l'estudi de detall i en l'estudi d'integració paisatgística és suficient per a la seua valoració i, a més a més, s'ajusta a les previsions del planejament del municipi.  
El dia 5 d'octubre de 2015 el cap de l'àrea emet un informe sobre procediment i competència per a la tramitació i aprovació del mencionat estudi de detall.  
  
B) Planejament vigent.  
El planejament municipal vigent és el pla general de Calp (homologació global del PG 1998) aprovat definitivament el 28 de juliol del 1998, per la Comissió Territorial d'Urbanisme d'Alacant. Aquest planejament va ser sotmès a avaluació ambiental (exp. 457/8495-GCV) i obtingué la declaració d'impacte ambiental.  
L'àmbit territorial objecte de l'estudi de detall queda classificat en el vigent pla general com a sòl urbà consolidat, article 128. Sòl urbà consolidat, i article 129. Àrees de sòl urbà consolidat subjectes a desenvolupament mitjançant estudis de detall.  
  
Article 128. Sòl urbà consolidat  
1) La delimitació de les diferents zones de sòl urbà consolidat queda definida en els plànols d'ordenació de la sèrie 8 a escala 1/2000.  
  
2) Les condicions d'edificació i usos corresponents a aquesta zona apareixen reflectides en el quadre 2 que hi figura en l'annex número 1.  
  
Article 129. Àrees de sòl urbà consolidat subjectes al desenvolupament mitjançant estudis de detall  
1) En els plànols corresponents apareixen grafiades les zones de sòl urbà consolidat subjectes a desenvolupament mitjançant estudis de detall, perquè no tenen resolt el sistema viari.  
2) Aquests estudis de detall tindran per objecte establir el viari local interior d'aquestes àrees, i resoldre adequadament la seua connexió amb la xarxa viària existent. Aquest viari interior haurà de tenir una amplària mínima de 6 m.  
En el cas que no puga resoldre's adequadament la connexió amb altres vials exteriors, podrà autoritzar-se la solució mitjançant rotonda final, amb un diàmetre mínim de 12 m.  
3) Podrà autoritzar-se el fraccionament d'aquestes àrees per al seu desenvolupament en diferents estudis de detall, sempre que la divisió es produïsca a través de vials que connecten amb la xarxa viària existent.  
4) No es requerirà la tramitació d'estudis de detall quan aquestes àrees es resolguen de mutu acord pels propietaris, i no es requerisca l'obertura de nous vials en disposar totes les parcel·les de la façana mínima suficient a viari públic.  
5) No es podrà concedir cap llicència de parcel·lació o edificació en aquestes àrees fins a l'oportuna aprovació definitiva del corresponent estudi de detall.  
6) Una vegada aprovat definitivament l'estudi de detall per part de l'ajuntament, es procedirà a una reparcel·lació forçosa en el cas de no existir acord entre els propietaris.  
La gestió urbanística dels sòls urbans consolidats subjecta a estudis de detall ve regulada en el títol VIII de les normes relatiu a «la gestió urbanística», concretament en l'article 97 de les normes relatiu al sòl urbà consolidat subjecte al desenvolupament mitjançant estudi de detall.  
  
  
Article 97. Àrees de sòl urbà consolidat subjectes al desenvolupament mitjançant estudis de detall  
1) En els plànols corresponents apareixen grafiades les zones de sòl urbà consolidat subjectes al desenvolupament mitjançant estudis de detall, ja que que no tenen resolt el sistema viari.  
2) Una vegada aprovat definitivament l'estudi de detall, i en cas de no existir acord entre els propietaris que possibilite la cessió gratuïta del viari al municipi i la seua urbanització, per part de l'ajuntament es procedirà a la formulació d'un programa d'actuació integrada per a l'execució de l'obra pública corresponent. Aquests estudis de detall es configuren com a unitats d'execució a l'efecte de la seua gestió urbanística.  
  
C) Estudi de detall: objecte i justificació.  
L'objecte de l'estudi de detall és l'ordenació del viari necessari per al desenvolupament urbà corresponent a l'àrea de l'estudi de detall en la partida Benicolada, inclòs en el pla general de Calp, com a sòl urbà consolidat (pla sèrie 8.14 del PGOU), no alterant la classificació del sòl ni alterant el seu aprofitament urbanístic.  
L'àmbit de l'estudi de detall afecta una superfície de 6.261,60 metres quadrats. La propietat d'aquest sòl pertany a les parcel·les 5-N, on existeix un habitatge construït; parcel·la 6-N, amb un altre habitatge construït i parcel·la 7-N amb un altre habitatge construït. La parcel·la que no està construïda és la 18-I amb una superfície de 3.434 m².  
  
D) Característiques de l'estudi de detall  
D.1. Àmbit de l'actuació.  
El perímetre de l'àrea d'objecte del present estudi de detall està definit en el plànol 8.14 del PGOU i està delimitat per les següents fites:  
  
- Nord: avinguda de la Generalitat Valenciana. Davant: diversos habitatges. Sol urbà consolidat.  
- Est: parcel·les 15-I i 16-I. Sòl urbà consolidat.  
- Sud: vial PGOU (6,00 m). Davant: diversos habitatges. Sol urbà consolidat.  
- Oest: parcel·les 3-N, 4-N, 11-M i 12-M. Sol urbà consolidat.  
  
L'accés a les parcel·les corresponents a l'àrea d'execució es realitza des del vial del PGOU pel sud a la parcel·la 7-N i a través d'un camí existent des de l'avinguda de la Generalitat Valenciana a les parcel·les 5-N, 6-N i 18-I. La parcel·la 18-I té a més accés directe des de l'avinguda de la Generalitat Valenciana.  
L'àmbit d'actuació definit en el PGOU té una superfície de 6.261,60 m². Comprén les parcel·les 18-I, 5-N, 6-N, 7-N i un vial intern d'accés. Aquesta àrea té forma irregular. Es troba situada pròxima a l'extrem oest de l'avinguda de la Generalitat Valenciana, al costat de la primera rotonda. És una zona pràcticament horitzontal, sense quasi desnivell (1 m aproximadament descendent en el sentit oest-est).  
  
  
D.2. Dotacions públiques previstes.  
L'aprovació de l'estudi de detall suposa la incorporació de 623 m² de sòl de viari públic detallat.  
  
D.3. Ordenació detallada.  
L'estudi de detall descriu la solució proposada per a ordenar el viari públic detallat amb un ample de 6,00 ml 93 ml de longitud i una rotonda final de 12,00 m de diàmetre. Amb aquesta proposta, totes les parcel·les veïnes amb el viari compleixen el requisit de façana mínima a viari exigit pel PGOU per al sòl urbà consolidat.  
  
D.4. Unitat d'execució. Delimitació i justificació.  
D'acord al que es disposa en l'article 97 de les normes del vigent PGOU abans transcrit, el present estudi de detall es configura com una unitat d'execució a l'efecte de la seua gestió urbanística.  
  
D.5. Gestió urbanística.  
Tal com estableix l'article 97 de les normes del PGOU, una vegada aprovat definitivament l'estudi de detall i, en cas de no existir acord entre els propietaris que possibilite la cessió gratuïta del viari al municipi i la seua urbanització, per part de l'ajuntament es procedirà a la formulació d'un programa d'actuació integrada per a l'execució de l'obra pública corresponent.  
  
E) Consultes.  
Tenint en consideració les característiques de la proposta, el reduït àmbit sobre el qual s'actua i l'emplaçament en el qual es formula la proposta, no s'estima necessari efectuar cap consulta a altres administracions sectorials, atés que no presenten valors afectats per la seua legislació sectorial.  
  
F) Identificació i valoració de possibles efectes sobre el medi ambient.  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d) i 51.1. de la LOTUP.  
  
L'àmbit del present estudi de detall afecta a sòl urbà consolidat del vigent pla general, en una zona totalment consolidada per l'edificació, en una zona pràcticament horitzontal; el dit àmbit no està afectat per risc d'inundació segons el PATRICOVA.  
Finalment i donada l'escassa entitat de la superfície regulada per l'estudi de detall, i l'àmbit en el qual es planteja, i com que els aprofitaments urbanístics d'aquest són els mateixos que els del sòl urbà pel qual és envoltat per tots els seus costats, s'estima que l'actuació proposada no tindrà efectes sobre el paisatge urbà de Calp.  
  
  
G) Consideracions jurídiques.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el previst en la legislació d'avaluació ambiental.  
El que es notifica als interessats per al seu coneixement i als efectes oportuns i es fa constar que contra la present resolució, per no ser un acte definitiu en via administrativa, no és possible interposar cap recurs; la qual cosa no és un inconvenient perquè puguen utilitzar-se els mitjans de defensa que segons dret consideren pertinents.  
  
Calp, 31 de març de 2016.- La regidora delegada de Protecció del Territori: Ana María Sala Fernández.